**Sierra Entertainment** (perustettu nimellä **On-Line Systems**, myöhemmin nimetty **Sierra On-Line**) oli yhdysvaltalainen pelitalo.
Yritys perustettiin vuonna 1979 ja vuonna 2008 Sierra Entertainment liitettiin osaksi Activisionia.

Yritys tuli kuuluisaksi etenkin seikkailupeleistään, joista monet saivat lukuisia jatko-osia.

Historia
--------

Vuonna 1979 Ken Williams perusti yrityksen telekommunikaatiokonsultaatiota varten.
Hänen vaimonsa Roberta Williams suunnitteli pelejä ja he aloittivat pelien tuottamisen omassa kodissaan Los Angelesissa. Samana vuonna valmistui Sierran ensimmäinen peli, Apple II:lle tehty *Mystery House*. Pelin menestymisen ansiosta Williamsit saattoivat toteuttaa pitkäaikaisen haaveensa muuttamisesta Sierra Nevadan vuorille lähelle Coarsegoldia ja perustivat ensimmäisen yhteisyrityksensä *On-Line Systems*. Vuonna 1980 he muuttivat yrityksen nimeksi *Sierra On-Line* ja ottivat käyttöön Half Dome -vuoren siluetin yrityksen logona.

Vuonna 1982 yritys muutti Oakhurstiin ja siirtyi tietokoneohjelmistoista peleihin juuri ennen vuoden 1983 videopelilamaa. Yhtiö joutui taloudellisiin vaikeuksiin: Williams joutui ottamaan lainan asuntoa vastaan jotta voi maksaa palkat ja joutui silti irtisanomaan väkeä.

Vuonna 1984 Sierra julkaisi Roberta Williamsin suunnitteleman *King's Quest*-pelisarjan ensimmäisen osan. Sierran ohjelmoijat Mark Crowe ja Scott Murphy saivat idean scifi-parodia *Space Questista*, joka pääsi suostuttelun kautta kehitykseen. Menestyksen kannustamana Sierra julkaisi myös muita aloitusosia tuleville seikkailupelisarjoille, joita olivat erottinen *Leisure Suit Larry*, poliisielämään keskittyvä *Police Quest*, sekä myöhemmin julkaistu roolipelielementtejä yhdistävä *Quest for Glory*.

Vuodesta 1990 alkaen Sierra aloitti alan yritysten ostamisen: Dynamix (1990), Bright Star Technologies (1992), Coktel Vision (1993) ja Impressions Games (1995). Myöhemmin Sierra osti myös Green Thumb Softwaren (1995), Arion Softwaren (1995), Papyrus Design Groupin (1995), Berkeley Systemsin (1997), Books That Workin (1997), PyroTechnixin (1997) ja Headgaten (1997).

Vuonna 1991 Sierra julkaisi The Sierra Networksin, eräänlaisen esi-WWW-järjestelmän jonka alla käyttäjät pystyivät liikkumaan graafisessa ympäristössä eri teemojen alla, lähettämään viestejä keskustelualueille sekä paljon muuta. Vuonna 1994 järjestelmä myytiin AT&T:lle suurella voitolla ja nimettiin ImagiNation Networkiksi, joka taas myi järjestelmän eteenpäin vuonna 1996 AOLille. Järjestelmä tuotti tasaisesti tappiota ja lopulta se suljettiin.

Vuonna 1994 Sierra muutti uuteen pääkonttoriin Bellevueen Washingtoniin.

20. helmikuuta 1996 CUC International ilmoitti Sierran ostamisesta. 
CUC:lla muun muassa muokattiin talouslukuja sijoittajien pitämiseksi tyytyväisinä. Lisäksi CUC:n toimintatavassa oli ristiriitoja ja Roberta oli syrjässä *Mask of Eternityn* kehittämisestä kunnes sai vaatimuksensa läpi.
1. marraskuuta 1997 Ken Williams jätti Sierran.
15. huhtikuuta 1998 Sierra kuuli CUC:n liioittelemista talousluvuista.
Marraskuussa 1998 Sierra ja muut ohjelmistoyhtiöt kuten Blizzard Entertainment myytiin ranskalaiselle Havakselle, joka oli Vivendin tytäryhtiö.

Vuonna 1998 Sierra jaettiin viiteen erilaiseen yksikköön:

1. Sierra Attractions – Tuotti pelejä kuten *Hoyle* ja *You Don't Know Jack*.
2. Sierra Home – Julkaisi käyttäjäystävällisiä ohjelmistoja kuten *Print Artist*, *Hallmark Card Studios* ja *MasterCook series*.
3. Sierra Sports – Julkaisi urheilupelejä.
4. Sierra Studios – Julkaisi merkittävät pelit kuten *King's Quest* sekä kaikki Sierran itse kehittämät pelit.*lähde?*
5. Dynamix – Yritys, jonka Sierra osti vuonna 1990, erikoistui peleihin kuten *Red Baron*, *Starsiege* ja *Pro Pilot*.

Yritys nimettiin *Sierra Entertainmentiksi* vuonna 2002.

Heinäkuussa 2004 Vivendi uudelleenorganisoi yritystä ja poisti Sierran kokonaan käytöstä.

Vuoden 2005 alussa Vivendi uudelleenkäynnisti Sierran. Sierran johto sijaitsi nyt Vivendin toimistoilla. Monien pelisarjojen oikeudet siirrettiin Sierralle ja joitain peliyhtiöitä yhdistettiin Sierraan.

Sierra Entertainment suljettiin kokonaisuudessaan vuonna 2008, Vivendin yhdistyttyä Activisionin kanssa .

Sierran pelit
-------------

*Pääartikkeli: Luettelo Sierra Entertainmentin julkaisemista videopeleistä*
### Seikkailupelit

* *Mystery House* (1980)
* Mission Asteroid (1980)
* Time Zone (1982)
* Mickey's Space Adventure (1984)
* The Black Cauldron (1984)
* Gold Rush! (1988)
* Codename: ICEMAN (1989)
* The Adventures of Willy Beamish (1991)
* Heart of China (1991)
* Freddy Pharkas: Frontier Pharmacist (1993)
* Betrayal at Krondor (1993)
* **King's Quest -sarja**
* **Space Quest -sarja**
* **Leisure Suit Larry -sarja**
* **Police Quest -sarja**

1. Police Quest: In Pursuit of the Death Angel (1987)
2. Police Quest II: The Vengeance (1988)
3. Police Quest III: The Kindred (1990)
4. Police Quest IV: Open Season (1993)

* **Manhunter -sarja**

1. Manhunter: New York (1988)
2. Manhunter 2: San Francisco (1989)

* **Laura Bow -sarja**

1. The Colonel's Bequest (1989)
2. Laura Bow II: The Dagger of Amon Ra (1991)

* **Conquests -sarja**

1. Conquests of Camelot: King Arthur, The Search for the Grail (1989)
2. Conquests of the Longbow: The Adventures of Robin Hood (1992)

* **Quest for Glory -sarja (aluksi Hero's Quest)**
* **EcoQuest -sarja**
* **Gabriel Knight -sarja**
* **Phantasmagoria -sarja**
* **Shivers -sarja**

### Muita huomionarvoisia pelejä

* Mixed-up Mother Goose (1987)
* Diablo: Hellfire (1997)
* Grand Prix Legends (1998)
* SWAT (sarja)
* Homeworld ja Homeworld 2
* Half-Life ja Half-Life 2
* Outpost (1994)
* **3-D Ultra Pinball -sarja**
* **Dr. Brain -sarja**
* **The Incredible Machine -sarja (tekijänä Dynamix)**
* **Caesar-sarja**
* Football Pro -sarja
* Baseball Pro -sarja
* **Hoyle -sarja**
* **Field & Stream -sarja**
* **The Legend of Spyro -sarja**

Lähteet
-------

1. 1 2 3 4 5 6 7 8 9  Duncan Fyfe: How Sierra Was Captured, Then Killed, by a Massive Accounting Fraud *vice.com*.  29.10.2020. Viitattu 14.10.2020. (englanniksi)
2. ↑  Sierra History *The Sierra Help Pages*. Viitattu 26.7.2022. (englanniksi)
3. ↑  Sulic, Ivan: Sierra Changes Name *ign.com*. Viitattu 11.7.2022. (englanniksi)
4. ↑  Blizzard stay autonomous in Activision merger, Sierra not so lucky *strategyinformer.com*. Viitattu 21.4.2010. (englanniksi)
5. ↑  Sierra Shutting Down 21 Game Servers *escapistmagazine.com*.  Arkistoitu 30.12.2008. Viitattu 21.4.2010. (englanniksi)

Aiheesta muualla
----------------

* Profiili MobyGamesissä (englanniksi)